{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o nacrtu Uputa za prijavitelje Poziva na dostavu projektnih prijedloga „Sustav start-up inkubatora na području Urbane aglomeracije Rijeka“ (ITU mehanizam)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GRAD RIJEKA","1.8. Obveze koje se odnose na državne potpore / Vrste, iznos i intenzitet potpore,\n1.8.1. JLS – prijavitelj i vlasnik inkubatora  ","Molimo pojašnjenje modela Upravitelja inkubatora/Operatera infrastrukture u slučaju kad je on izabran javnim natječajem (operater treća osoba) : da li je u tom slučaju moguće tražiti sredstva za održavanja edukacija, radionica i druge navedene stručne i savjetodavne pomoći ili je predviđeno da sve navedene troškove snosi operater sam?","Primljeno na znanje","Kada je upravitelj inkubatora izabran na javnom natječaju, smatra se da iznos najma/koncesije predstavlja tržišnu cijenu te da na nivou „Upravitelja inkubatora“ nema državne potpora iz članka 107(1) UFEU, no ukoliko ih bude dodijelit će se sukladno Programu potpora ili sukladno Uredbi o de minimis potporama.\n \nUpravitelj inkubatora dužan je navesti i vrijednosno iskazati koje će sve stručne i savjetodavne pomoći obavljati za korisnike inkubatora (podrška u uspostavi start-up poduzeća, edukacije, radionice, izrada poslovnih planova, knjigovodstveni poslovi, analiza tržišta, izrada studija izvodljivosti, istraživačke aktivnosti i izrada rješenja prototipova, objedinjena nabava materijala, i sl.).\n\nDakle, ukoliko se natječaj provede sukladno navedenim uvjetima te zadovolje uvjeti vezani uz državne potpore, te ukoliko su ispunjeni uvjeti predmetnog Poziva u vezi prihvatljivosti Partnera i ostale odredbe,  troškovi upravitelja inkubatora u projektu za navedene aktivnosti mogu biti prihvatljivi za financiranje u okviru ovog Poziva."]
[2,"GRAD RIJEKA","1.8. Obveze koje se odnose na državne potpore / Vrste, iznos i intenzitet potpore,\n1.8.1. JLS – prijavitelj i vlasnik inkubatora  ","Nije potpuno jasan način izbora upravitelja inkubatora/Operator infrastrukture u odnosu na partnere na projektu, dakle, ukoliko će biti raspisan javni natječaj za izbor operatera taj operater neće biti prijavljen kao partner već će se voditi kao vanjski stručnjak/dobavljač?\nObzirom na problematiku centara kompetencija u RH, te natječaj koji je već 2 godine u statusu nedodjeljenih potpora, da li se centri kompetencija mogu javiti na javni natječaj za operatera, obzirom da nemaju pravo sudjelovati kao partneri na projektu (PPI)?","Primljeno na znanje","Uzet će se u obzir te jasnije raspisati u Uputama za prijavitelje.\nFormalno se CEKOM, ukoliko se radi o pravnoj osobi osnovanoj po Zakonu o ustanovama ili Zakonom o trgovačkim društvima, može javiti na natječaj za upravitelja inkubatora. Podsjećamo da poslovanje koje se odnosi na vođenje inkubatora  zahtjeva zasebno knjigovodstveno praćenje. \nDodatno, CEKOM-i koji su uspostavljeni kao konzorcij za provođenje istraživačkih aktivnosti na određeno vrijeme bi bili neprihvatljivi kao upravitelji."]
[3,"GRAD RIJEKA","2. PRAVILA POZIVA,\n2.6. Prihvatljivost projekta","Predlažemo izmjenu dijela teksta u točki 2.6. prihvatljivost projekta i to na način da tekst glasi:\n\"• Za projekte koji uključuju gradnju prijavitelj mora, do dana potpisa ugovora o dodjeli sredstava, osigurati važeću građevinsku dozvolu s klauzulom pravomoćnosti, odnosno drugi odgovarajući akt temeljem kojeg se može započeti s građenjem/rekonstrukcijom građevine, izdan prema propisima kojima se regulira gradnja građevina te odgovarajuće suglasnosti/rješenja/mišljenja Ministarstva zaštite okoliša i energetike / drugih nadležnih tijela kojim se daje suglasnost za gradnju (ukoliko je isto potrebno i ukoliko je primjenjivo);\"","Nije prihvaćen","Ne prihvaća se zbog osiguranja spremnosti projekta za početak provedbe."]
[4,"GRAD RIJEKA","2.9. Opći zahtjevi koji se odnose na prihvatljivost izdataka za provedbu projekta,\n2.9.1. Prihvatljive kategorije troškova","Predlažemo da se sukladno odredbama Pravilnika o prihvatljivosti izdataka za projekte Operativnog programa Konkurentnost i kohezija u prihvatljivom razdoblju 2014-2020, pod prihvatljive kategorije troškove uključi:\n• Kupnja neizgrađenog zemljišta, pod uvjetom da je \n- kupnja zemljišta izravno povezana s ciljevima projekta; \n- kupnja zemljišta ne prelazi 10% ukupno prihvatljivih troškova predmetnog projekta; \n- prihvatljivi troškovi na temelju nabavne cijene ne prelaze tržišnu vrijednost što potvrđuje potvrda neovisnog kvalificiranog i ovlaštenog službenog tijela; i \n- kupljeno neizgrađeno zemljište ostaje u vlasništvu kupca i ne smije se preprodati tijekom razdoblja od najmanje 5 godina nakon datuma završetka projekta.","Nije prihvaćen","Ne prihvaća se izmjena ove odredbe. \nJedan od načina za  promoviranje ekonomičnosti i isplativosti investicije u okviru ovog Poziva je kroz korištenje već postojećih javnih zemljišta,  infrastruktura i prostora i stavljanje naglaska na razvoj usluge orijentirane prema poduzetnicima."]